
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός του ρυμοτομικού σχεδίου του δήμου 
Σπάρτης (ν. Λακωνίας) και καθορισμός ειδικών ό¬ 
ρων και περιορισμών δόμησης αυτού. 1 

Χαρακτηρισμός ως διατηρητέου κτιρίου που βρίσκε¬ 
ται επί των οδών Τριών Ιεραρχών 60 και Φυλασίων 
9 στην περιοχή Άνω Πετράλωνα του εγκεκριμένου 
ρυμοτομικού σχεδίου Αθηνών (ν. Αττικής) και 
καθορισμός ειδικών όρων και περιορισμών δόμη¬ 
σης αυτού. 2 


ΑΠΟΦΑΣΕΙΣ 

Αριθ. 4994/1174 (1) 

Χαρακτηρισμός ως διατηρητέου κτιρίου που βρίσκεται ε¬ 
ντός του ρυμοτομικού σχεδίου του δήμου Σπάρτης (ν. 
Λακωνίας) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου ΙΙΟκαιτης 
παρ. 4του άρθρου 327του από 14.7.1999 Π.Δ/τος «Κώδι¬ 
κας Βασικής Πολεοδομικής Νομοθεσίας» (Δ' 580), όπως 
οι παρ. 1 και 2 του άρθρου 110 αντικαταστάθηκαν με τις 
παρ. 1 και2του άρθρου 3του Ν. 2831/2000 «Τροποποίη¬ 
ση των διατάξεωντου Ν. 1577/1985 «Γενικός Οικοδομικός 
Κανονισμός» και άλλες πολεοδομικές διατάξεις» (Α' 140) 
και η παρ. 4 του άρθρου 327 τροποποιήθηκε με τη παρ. 4 
του άρθρου 2 του ιδίου ως άνω Νόμου. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (ΑΊ54) και αντικα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, 


Χωροταξίας και Δημοσίων Έργων στον Γ ενικό Γ ραμματέα 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλ¬ 
λοντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Την από 5.6.2000 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το αριθμ. πρωτ. 10940/3813/5.6.2000 έγγραφο της 
Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών, και το γεγονός ότι παρήλθε άπρα¬ 
κτη η προθεσμία της παρ. 2 του άρθρου 4 του Ν. 
1577/1985, όπως τροποποιήθηκε με τη παρ. Ια του άρ¬ 
θρου ΙτουΝ. 1772/1988, χωρίς να περιέλθουν στην ως ά¬ 
νω υπηρεσία τυχόν αντιρρήσεις των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του δήμου Σπάρτης 
(ν. Λακωνίας) και ειδικότερα επί των οδών Άγιδος και Με¬ 
νελάου αριθ. 112, φερόμενο ως ιδιοκτησία Δήμητρας Χα¬ 
ραμή - Τζιβανοπούλου, όπως φαίνεται με μαύρη διαγράμ¬ 
μιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 
4994/2001 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και τα στοιχεία του περιβάλλοντος χώρου (μάντρα, 
αυλόθυρα κ.λ.π.), όπως και οι εναρμονιζόμενες με το αρ¬ 
χικό κτίριο μεταγενέστερες προσθήκες, όχι όμως και τα 
πάσης φύσεως υπάρχοντα προσκτίσματα που αλλοιώ¬ 
νουν το αρχικό κτίριο. 

Ο καθορισμός των προσκτισμάτων ή στοιχείων που αλ¬ 
λοιώνουν το αρχικό κτίριο πραγματοποιείται από την αρ¬ 
μόδια Επιτροπή Πολεοδομικού και Αρχιτεκτονικού Ελέγ¬ 
χου (ΕΠΑΕ). 

3. Στο χαρακτηριζόμενο ως διατηρητέο κτίριο α- 

παγορεύεται κάθε αφαίρεση, αλλοίωση ή καταστροφήτων 
επί μέρους αρχιτεκτονικών ή καλλιτεχνικών διακοσμητικών 
στοιχείων του, όσο και του κτιρίου συνολικά, πληντωνπρο- 
σκπσμάτων ή των στοιχείων του κτιρίου για τα οποία έχει 
γνωμοδοτήσει για την αφαίρεσή τους η ΕΠ ΑΕ. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του χαρακτηριζόμενου ως διατηρητέου κηρίου, ε¬ 
φόσον δεν αλλοιώνεται ο γενικός αρχιτεκτονικός χαρα¬ 
κτήρας και δεν θίγονται τα διατηρητέα στοιχεία του. 

5. Αίτηση για ανέγερση νέου κηρίου στο οικόπεδο που 
υπάρχει το διατηρητέο κτίριο και για προσθήκες σ’ αυτό 
αποστέλλονται από την Πολεοδομική Υπηρεσία στην αρ¬ 
μόδιό Υπηρεσία του Υπουργείου Περιβάλλοντος, 
Χωροταξίας και Δημοσίων Έργων, με γνώμη της Επι¬ 
τροπής Πολεοδομικού και Αρχιτεκτονικού Ελέγχου (Ε- 
ΠΑΕ), για ειδικές ρυθμίσεις, σύμφωνα με τις διατάξεις του 
άρθρου 4 πάρ. 2 του Ν. 1577/1985 «Περί ΓΟΚ», όπως ι¬ 
σχύει, εφόσον δεν παραβλάπτεται το διατηρητέο κτίριο 
και ο χώρος που το περιβάλλει. 


6. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κηρίο. 

Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τυχόν χρήση των χώρων 
του κηρίου. 

7. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κηρίου και του περιβάλλοντα χώ¬ 
ρου του καθώς και για την τοποθέτηση επιγραφών απαι¬ 
τείται ηέγκριση της ΕΠΑΕ. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 5 Μαρτίου 2001 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αρίθ. 4995/1175 ( 2 ) 

Χαρακτηρισμός ως διατηρητέου κηρίου που βρίσκεται ε¬ 
πί των οδών Τριών Ιεραρχών 60 και Φυλασίων 9 στην 
περιοχή Άνω Πετράλωνατου εγκεκριμένου ρυμοτομι¬ 
κού σχεδίου Αθηνών (ν. Αττικής) και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου 110 και της 
παρ. 4του άρθρου 327 του από 14.7.1999 Π.Δ/τος «Κώδι¬ 
κας Βασικής Πολεοδομικής Νομοθεσίας» (Δ' 580), όπως 
οι παρ. 1 και 2 του άρθρου 110 ανπκαταστάθηκαν με πς 
παρ. 1 και 2 του άρθρου 3 του Ν. 2831/2000 «Τροποποίη¬ 
ση των διατάξεων του Ν. 1577/1985 «Γενικός Οικοδομι¬ 
κός Κανονισμός» και άλλες πολεοδομικές διατάξεις» (Α' 
140) και η παρ. 4 του άρθρου 327 τροποποιήθηκε με τη 
παρ. 4 του άρθρου 2 του ιδίου ως άνω νόμου. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνηπκά Όργανα» (Α' 137) που προστέ¬ 
θηκε με το άρθρο 27 του Ν. 2081 /1992 (Α' 154) και ανπκα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ.103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στον Γενικό Γραμμα¬ 
τέα, και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλ¬ 
λοντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Την από 19.12.2000 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το αριθμ. πρωτ. 31653/10522/19.12.2000 έγγραφο 
της Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών και το γεγονός όπ παρήλθε η τασ¬ 
σόμενη προθεσμία από πς διατάξεις του άρθρου 4 (παρ. 
2) του Ν. 1577/1985 ως αυτό ισχύει, χωρίς να περιέλθουν 
στην ως άνω υπηρεσία τυχόν αντιρρήσεις ενδιαφερομέ¬ 
νων. 

7. Το γεγονός ότι από πς κανονισπκές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο στο σύνολό του το κη'- 
ριο που βρίσκεται επί των οδών Τ ριών Ιεραρχών 60 και Φυ¬ 
λασίων 9 στην περιοχή Άνω Πετράλωνατου εγκεκριμένου 
ρυμοτομικού σχεδίου Αθηνών (ν. Αττικής), φερόμενο ως 
συνιδιοκτησία Αικ. Γαλανοπούλου και Δέσποινας Μπέ- 
νου, όπως αυτό φαίνεται με μαύρη διαγράμμιση στο σχε- 
πκό πρωτότυπο διάγραμμα σε κλίμακα 1:200, που θεω¬ 


ρήθηκε από τον Προϊστάμενο της Διεύθυνσης Τοπογρα¬ 
φιών Εφαρμογών με την αριθμ. 4995/2001 πράξη του και 
που ανπτυπό του σε φωτοσμίκρυνση δημοσιεύεται με την 
παρούσα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με το αυτό μεταγενέστερες 
προσθήκες, όχι όμως και τα πάσης φύσεως καθ’ ύψος ή 
κατ’ επέκταση υπάρχοντα προσκτίσματα που το αλλοιώ¬ 
νουν. Ο καθορισμός των προσκτισμάτων που αλλοιώνουν 
το αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή, τόσο των επί μέρους αρχιτεκτονικών ή καλλιτε¬ 
χνικών και διακοσμηπκών στοιχείων του χαρακτηριζόμε¬ 
νου ως διατηρητέου κηρίου, όσο και του κτιρίου συνολι¬ 
κά, πλην των προσκτισμάτων ή εκείνων των στοιχείων του 
κηρίου για τα οποία η ΕΠΑΕ γνωμοδοτήσει για την αφαί¬ 
ρεσή τους. 

4. Σε περίπτωση αποκατάστασης αλλοιώσεων του κτι¬ 
ρίου και εφόσον δεν υπάρχουν επαρκή στοιχεία για το ί¬ 
διο το κτίριο, πρέπει να λαμβάνεται υπόψη η βασική αρχι¬ 
τεκτονική σύνθεση και η συγγενής μορφολογία και τε¬ 
χνολογία των όψεων των κηρίων της περιοχής. 

5. Επιτρέπεται η επισκευή, ο εκσυγχρονισμός των εγκα- 
ταστάσεώντου, η ενίσχυση του φέροντα οργανισμού, κα¬ 
θώς και επεμβάσεις για λόγους λειτουργικούς του χαρα¬ 
κτηριζόμενου ως διατηρητέου κτιρίου, εφόσον δεν αλλοι¬ 
ώνεται ο αρχιτεκτονικός χαρακτήρας και δεν θίγονται τα 
διατηρητέα στοιχεία του. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κηρίο. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων του 
κηρίου. 

7. α. Αιτήσεις για προσθήκη στο διατηρητέο κτίριο απο- 
στέλλονται απότηνπολεοδομική υπηρεσία, με γνώμη της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ), στην αρμόδια Υπηρεσία του Υπουργείου Περι¬ 
βάλλοντος, Χωροταξίας και Δημοσίων Έργων, για ειδικές 
ρυθμίσεις, σύμφωνα με τις διατάξεις του άρθρου4παρ. 2 
του Ν. 1577/1985, ως .αυτό ισχύει, εφόσον δεν παραβλά¬ 
πτεται το διατηρητέο κτίριο και ο χώρος που το περιβάλ¬ 
λει. 

β. Κατ’ εξαίρεση από το προηγούμενο εδάφιο και ύστε¬ 
ρα από σύμφωνη γνώμη της ΕΠΑΕ επιτρέπονται μικρές 
προσθήκες καθ’ ύψος ή κατ’ επέκταση του διατηρητέου 
κηρίου, εφόσον κριθούν απαραίτητες για τη λειτουργική 
εξυπηρέτηση αυτού. 

8. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου και για την τοποθέτηση επι¬ 
γραφών, απαιτείται η έγκριση της ΕΠΑΕ. 

9. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 5 Μαρτίου 2001 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

















